recursal/SuperWikiNEXT-32B huggingface dataset:
**Niggaz4Life** (ידוע גם כ"Efil4zaggin") הוא האלבום המלא השלישי והאחרון של להקת הראפ האמריקאית N.W.A. האלבום יצא לאור ב-28 במאי 1991, ללא אייס קיוב שפרש מן הלהקה בסוף 1989.

האלבום הגיע למקום הראשון בטבלת הבילבורד 200 ובו ד"ר דרה הפגין את יכולותיו כמפיק מוכשר. האלבום אינו כולל שירי מחאה זועמים כבאלבומם הקודם Straight Outta Compton. מבקרי מוזיקה העריכו שבגלל עזיבתו של אייס קיוב האלבום כבר אינו סובב סביב נושאי גנגסטה ראפ פוליטיים אלא מתמקד בכיוון של ליריקה שוביניסטית ותוקפנית.

עבור אלבום זה הוסרטו וידאו קליפים מסחריים יותר מאשר נהגו חברי N.W.A להסריט בעבר. שינוי זה נעשה הודות לפרסום הרב שהלהקה קיבלה. הסינגל הראשון היה השיר המצליח "Alwayz Into Somthin'" שהיה השיר הטוב ביותר באלבום תוך שהוא תוקף ישירות את אייס קיוב ונוקב בשמו האמיתי, O'shea.

קטע מהשיר על ידי ד"ר דרה:

*Then I see the nigga*
*Hop in the Benz and it was Ren on the mothafuckin' trigger*
*He got in the Benz and said*
*Dre I was speakin' to your bitch O'shea*
כמו כן באלבום נכלל שיר מיוחד כנגד אייס קיוב בשם "Message To B.A" כאשר הפירוש של B.A הוא "Benedict Arnold" (בנדיקט ארנולד), גנרל אמריקאי בתקופת מלחמת העצמאות של ארצות הברית שהפך לבוגד וסייע לבריטים.

השירים "She Swallow it" ו-"Find' em Fuck' em & Flee" הם המשכים לשיר "Just Don't Bite it" מהמיני אלבום 100 Miles and Runnin'. ‏
Eazy גם מבצע שני שירים ,"I'd Rather Fuck You" ו-"Automoble", בהם הוא שר עם גיטרה בסגנון צועני ושפע הומור שוביניסטי.
כמו כן השיר I'd Rather Fuck You בעל קצב וסגנון זהה לשיר I'd Ratha Be Yo N.I.G.G.A. של טופאק שאקור שיצא 5 שנים מאוחר יותר באלבום All Eyez On Me.אלבום זה נחשב כמשפיע על סגנון הג'י פאנק שיאפיין את הפקותיו של ד"ר דרה בעתיד.

רשימת שירים
-----------

כל השירים הופקו על ידי ד"ר דרה ו-DJ Yella. השיר "Perlude" מארח את להקת Above The Law.

1. "Prelude"
2. "Real Niggaz Don't Die"
3. "Niggaz 4 Life"
4. "Protest"
5. "Appetite for Destruction"
6. "Don't Drink That Wine"
7. "Alwayz Into Somethin"
8. "Message to B.A"
9. "Real Niggaz"
10. "To Kill a Hooker"
11. "One Less Bitch"
12. "Find' em Fuck' em & Flee"
13. "Automobile"
14. "She Swallowed It"
15. "I'd Rather Fuck You"
16. "Approach to Danger"
17. "1-900-2-Compton"
18. "The Dayz of Wayback"

המשחק Grand Theft Auto: San Andreas מכיל בתוכו את השיר "Alwayz Into Somthin'" ברדיו "לוס סאנטוס".

קישורים חיצוניים
----------------

* MusicBrainz Niggaz4Life באתר MusicBrainz
* Discogs Niggaz4Life באתר Discogs
* AllMusic Niggaz4Life באתר AllMusic

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 80347957-efcf-3d67-80d5-8575d3c31852

 |
לוגו האתר
**Klout** היה אתר אינטרנט שסיפק מדד של מידת ההשפעה של משתמשיו, בהסתמך על ניתוח פעילות ברשתות חברתיות מקוונות. האתר הושק בספטמבר 2009. חברת ליתיום טכנולוגיות, שרכשה את האתר במרץ 2014, סגרה את השירות במאי 2018.

מדד Klout
---------

המדד דירג משתמשים בין 1 ל-100 כאשר מספר גבוה יותר, מעיד על מידת השפעה גדולה יותר של המשתמש. המדד התיימר לשקף התאמה לתכנים שהמשתמש העלה, כמות העוקבים והחברים שלו ברשתות השונות, ועד כמה הם יוצרים אינטראקציות עם התכנים שהמשתמש מעלה.

המדד השתמש בנתוני פעילות מטוויטר, פייסבוק, אינסטגרם, גוגל פלוס, לינקדאין, פורסקוור (אנ'), ו-Cinch.

מודל עסקי
---------

באתר פעל מנגנון Perks באמצעותו חברות מסחריות יכלו לנהל קמפיינים ולהציע הטבות למשתמשים עם ציון השפעה גבוה. המנגנון איפשר לחברות ולתאגידים לתת בחינם מוצרים או שירותים למשפיעני רשת וכך, תאורטית, לקבל ביקורת חיובית וחשיפה למוצרים שלהם.

ביקורת
------

בין הטענות על פעילות האתר עלו טענות נגד המדד, על כך שאינו משקף את ההשפעה החברתית האמיתית של משתמשים. למשל, בשנת 2013 לברק אובמה (שהיה אז נשיא ארצות הברית, דמות ידועה ומשפיען משמעותי), היה מדד פחות גבוה מאשר למספר בלוגרים. עוד הועלו טענות באשר למשקלה הגדול יחסית של פעילות בטוויטר בהשוואה לרשתות חברתיות אחרות. הטיה כזאת יכולה להיות מאוד משמעותית בארצות בהן טוויטר פחות פופולרית, כמו בישראל למשל.

עוד עלו טענות על כך שמודל עסקי הנשען על התמכרות אנושית לרצון להשפיע, הוא פגום מוסרית[דרוש מקור]. הועלו גם חששות שמעסיקים ישתמשו במדד Klout כקריטריון לגיוס עובדים, תופעה שמצדה עלולה לעורר התנהגות מאולצת ברשתות.

מקורות
------

1. "Klout.com Site Info". Alexa Internet.
2. Jennifer Van Grove (September 27, 2012). "Microsoft buys influence for Bing with Klout investment, partnership". VentureBeat.
3. Experts: Has Klout finally come up with something users will love? By Sarah Lacy
4. The Klout Blog: 100 million people have Klout score  (אורכב 01.12.2013 בארכיון Wayback Machine)
5. Techcrunch search about Klout posts, as of December 12th 2013
6. Will Your Klout Score Get You Hired? The Role of Social Media in Recruiting

קישורים חיצוניים
----------------

* 

* אתר האינטרנט הרשמי של Klout (באנגלית)
* Klout, ברשת החברתית טוויטר
* אתר Klout (אורכב 05.01.2018 בארכיון Wayback Machine)

הערות שוליים
------------

1. ↑  Klout, Lithium (באנגלית)
2. ↑  Jeanne Meister, Will Your Klout Score Get You Hired? The Role of Social Media in Recruiting, Forbes (באנגלית)
**The Neutron star Interior Composition Explorer**) **NICER**, בתרגום חופשי לעברית: חוקר הרכב הפנים של כוכבי נייטרונים) הוא שם של אחת מבין 90 תוכניות אקספלורר, שנוצרה על ידי סוכנות החלל האמריקנית. מטרתה העיקרית של התוכנית מוקדשת לחקר הסביבות הפיזיקליות, הכבידתיות, האלקטרומגנטיות והגרעיניות הנמצאות בהרכב הפנים של כוכבי נייטרונים, ובוחנת את החומר בסביבות בעלי צפיפות ולחץ גבוהים ביותר, לדוגמה בגרעין האטום. NICER יאפשר ספקטרוסקופיה של פליטות תרמיות של כוכבי נייטרונים ברצועת הרנטגן הרכה (0.2–12 קילוולט) עם רגישות חסרת תקדים, תאפשר את חקר המבנה והרכב הפנים של הכוכבים ותגלה מהן מקורות התופעות הדינמיות והמנגנונים העומדים בבסיס תפקודם. NICER תשיג את יעדים אלה על ידי שימוש במכשירי רנטגן וספקטרוסקופיה, ולאחר שיגורה, נבחרה על ידי נאס"א להמשיך את שלב הניסוח של אפריל 2013 בתחנת החלל הבינלאומית.

השקת התוכנית
------------

בשנת 2015 הכריזה נאס"א שהלוויין NICER יושק וישוגר לקראת שנת 2016, בעקבות כך שעברה בהצלחה את סקירת התכנון הקריטית של נאס"א, ופתרה את בעיית סיפוק הכוח המשותף עם תחנת החלל הבינלאומית (ISS) .

כתוצאה מתקלה קריטית שאותרה ביוני 2015 בלוויין האמריקני CRS-7, המשימות העתידיות - כולל NICER, עוכבו במספר חודשים.

ב־3 ביוני 2017, נאס"א שיגרה באופן רשמי את לוויין NICER באישור משימת האספקה "Space CRS-11 ISS" על גבי סיפון הרקטה "Falcon 9v1.2".

תוצאות וגילויים
---------------

בחודש מאי 2018, NICER גילה באמצעות קרני רנטגן פולסר וכוכב נוסף המקיפים זה את זה כל 38 דקות, מסלול ההקפה הכוכבי המהיר ביותר שאי פעם התגלה.

ב־21 באוגוסט 2019, NICER תיעד והבחין בפרץ הרנטגן הבהיר והחזק ביותר שנצפה עד כה. הוא הגיע מכוכב הנייטרונים "SAX J1808.4-3658" מקבוצת הכוכבים "קשת", בערך 11,000 שנות אור מכדור הארץ.

קישורים חיצוניים
----------------

ויקישיתוף מדיה וקבצים בנושא **NICER** בוויקישיתוף
* 

* אתר האינטרנט הרשמי של NICER (באנגלית)

* אתר האינטרנט הרשמי של NICER (באנגלית)

הערות שוליים
------------

1. ↑  Gendreau, Keith C.; Arzoumanian, Zaven; Okajima, Takashi (בספטמבר 2012). "The Neutron star Interior Composition ExploreR (NICER): an Explorer mission of opportunity for soft x-ray timing spectroscopy" (PDF). *Proceedings of the SPIE: Space Telescopes and Instrumentation 2012, Ultraviolet to Gamma Ray*. Space Telescopes and Instrumentation 2012: Ultraviolet to Gamma Ray. **8443**: 844313. Bibcode:2012SPIE.8443E..13G. doi:10.1117/12.926396. `{{cite journal}}`:  (עזרה)
2. ↑  Harrington, J. D. (5 באפריל 2013). "NASA Selects Explorer Investigations for Formulation" (Press release). NASA. נבדק ב-23 באפריל 2013. `{{cite press release}}`:  (עזרה)
3. ↑  Keesey, Lori (12 במאי 2015). "NASA's Multi-Purpose NICER/SEXTANT Mission on Track for 2016 Launch". NASA. נבדק ב-27 באוקטובר 2015. `{{cite news}}`:  (עזרה)
4. ↑  "NICER Manifested on SpaceX-11 ISS Resupply Flight". NICER News. NASA. 1 בדצמבר 2015. נבדק ב-14 ביוני 2017. Previously scheduled for a December 2016 launch on SpaceX-12, NICER will now fly to the International Space Station with two other payloads on SpaceX Commercial Resupply Services (CRS)-11, in the Dragon vehicle's unpressurized Trunk. `{{cite web}}`:  (עזרה)
5. ↑  Garner, Rob (10 במאי 2018). "X-ray Pulsar Found in Record-fast Orbit". NASA. נבדק ב-12 במאי 2018. `{{cite web}}`:  (עזרה)
6. ↑  NICER Telescope Spots Brightest X-Ray Burst Ever Observed
**ג'ייקוב קיפלימו** (באנגלית: **Jacob Kiplimo**; נולד ב-14 בנובמבר 2000) הוא אתלט אוגנדי, זוכה מדליית ארד אולימפית (טוקיו 2020) בריצת 10000 מטר ושיאן העולם בריצת חצי מרתון. אלוף העולם בחצי מרתון לשנת 2020.

קריירה
------

### 2016

#### מדליית ארד באליפות עולם לנוער

באליפות העולם לנוער שנערכה בבידגושץ', פולין ב-19 ביולי 2016 זכה במדליית ארד בריצת 10,000 מטר בשיא אישי חדש של 27:26.68 דקות, אחרי רוג'רס קוומוי מקניה (27:25.23 דקות) ואהרון קיפלה מאריתריאה (27:26.20 דקות). בחודש מאי באותה השנה בתחרות שהתקיימה ברומא, איטליה השיג את הקריטריון האולימפי לאולימפיאדת ריו דה ז'ניירו (2016) בריצת 5,000 מטר בתוצאה של 13:24:40 דקות ובכך היה לרץ האולימפי הצעיר ביותר אי פעם שייצג את נבחרת אוגנדה. במשחקים האולימפיים עצמם הוא סיים במקום 11 בריצת 5000 מטר בתוצאה של 13:30.40 דקות.

### 2020

בתחרות שנערכה באוסטרבה, צ'כיה ב-8 בספטמבר 2020 הוא ניצח בריצת 5000 מטר בשיא אישי חדש של 12:48.63 דקות.

בליגת היהלום שנערכה ברומא ב-17 בספטמבר הוא ניצח בריצת 3,000 מטר בתוצאה של 7:26.64 דקות, התוצאה השמינית בטיבה בכל הזמנים, לפני יקוב אינגבריגטסן מנורווגיה שקבע את התוצאה התשיעית בטיבה בכל הזמנים - 7:27.05 דקות.

#### אלוף עולם

באליפות העולם בחצי מרתון שנערכה בגדיניה, פולין ב-17 באוקטובר זכה במדליית זהב בשיא אליפות חדש ובשיא לאומי חדש של 58:49 דקות לפני קיביווט קאנדי מקניה (58:54 דקות) ואמדוורק וואללגן מאתיופיה (59:08 דקות).

בחצי מרתון ולנסיה שנערך ב-6 בדצמבר זכה במדליית כסף בשיא לאומי חדש של 57:37 דקות, אחרי קיביווט קאנדי שקבע שיא עולם חדש של 57:32 דקות ולפני רונקס קיפרוטו אף הוא מקניה (57:49 דקות). כל ארבעת הראשונים שברו את שיא העולם שהיה שייך לג'פרי קמוורור מקניה (58:01 דקות) ונקבע שנתיים וחודשיים לפני כן.

### 2021

#### מדליית ארד אולימפית

באולימפיאדת טוקיו (2020 זכה קיפלימו במדליית ארד בריצת 10000 מטר בתוצאה של 27:43.88 דקות, אחרי סלמון ברגה מאתיופיה (27:43.22 דקות) ובן ארצו ג'ושוע צ'פטגאי (27:43.63 דקות).

בתחרות שנערכה באוסטרבה ב-19 במאי 2021 קבע קיפלימו בריצת 10,000 מטר שיא אישי חדש של 26:33.93 דקות. התוצאה השביעית בטיבה בכל הזמנים.

#### שיאן עולם

בחצי מרתון ליסבון שנערך ב-21 בנובמבר אותה שנה הוא קבע שיא עולם חדש של 57:31 דקות.

שיאים אישיים
------------

### אצטדיון

* ריצת 5000 מטר: 12:48.63 דקות (2020)
* ריצת 10000 מטר: 26:33.93 דקות (2021)

### כביש

* חצי מרתון: 57:31 דקות (2021), **שיא עולם**

קישורים חיצוניים
----------------

ויקישיתוף מדיה וקבצים בנושא **ג'ייקוב קיפלימו** בוויקישיתוף
* ג'ייקוב קיפלימו, ברשת החברתית אינסטגרם
* ג'ייקוב קיפלימו, באתר הוועד האולימפי הבין-לאומי
* ג'ייקוב קיפלימו, באתר olympedia.org
* ג'ייקוב קיפלימו, באתר התאחדות האתלטיקה הבין-לאומית
* ג'ייקוב קיפלימו, באתר ליגת היהלום

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 14735365

 |
**מישה** (**מיכאל**) **לב** (ביידיש: **מישא לעוו**; 3 ביולי 1917 – 23 במאי 2013) היה מחשובי הסופרים של ספרות יידיש המודרנית. יסוד כתיבתו הוא התנסותו האישית במסגרת הצבא האדום, בשבי הגרמני ובגדוד הפרטיזנים.

ביוגרפיה
--------

נולד בעיירה פוגרבישצ'ה (Погребище) (אז בתחומי רוסיה, כיום במחוז ויניצה של אוקראינה). ב-1926 עברה משפחתו לעבודת אדמה באזור יהודי לאומי נרחב במחוז קריבי ריה. 

מ-1935 שהה במוסקבה, למד במכון הפדגוגי במחלקת לשון וספרות יידיש. עבד בספרייה היהודית המרכזית ובעיתון "דער עמעס" ("האמת").

החל לפרסם ב-1936.

במלחמת העולם השנייה לחם בחזית. באוקטובר 1941 נפצע קשה ונפל בשבי הגרמני. שנה שלמה היה במחנה המיועד לשבויים סובייטים, בקיץ 1942 ברח אל הפרטיזנים. במשך שנתיים עשה את המסלול מלוחם מן השורה לדרגת מפקד פלוגת סיור וראש מטה של גדוד פרטיזנים. זכה בעיטורים על מבצעיו במלחמה.

לאחר המלחמה עבד בהוצאת "עמעס" ובעיתון "אייניקייט" (אחדות). בשנים 1948–1995 פרסם אחד עשר ספרים ביידיש. ספריו פורסמו גם ברוסית, וכן הופיעו בתרגום לשפות שונות, מובאות מכתביו הופיעו בישראל בקובץ "מול האויב הנאצי" בשנת 1967.

עלה לישראל ב-1996, והתגורר ברחובות. פרסם את דבריו בעיתונים ומגזינים בארץ, בארצות הברית ובאנגליה.

זכה בפרס על שם גרשון סגל בשנת 1997, פרס דויד הופשטיין בשנת 2001 ופרס על שם ברוך שוורצמן.

בשנת 2000 יצאו לאור בישראל ספריו "סוביבור" ו"אלמלא ידידי..." ביידיש.

ספריו שתורגמו לעברית על ידי מאיר אבני: "סוביבור", "אלמלא ידידי..." ו"סופרים ואומנים בני דורי" 

ב-2007 יצא בארצות הברית ספרו "סוביבור" בשפה האנגלית.

שנים רבות נאבק מישה לב, בסיוע כמה ממתקוממי סוביבור, לקריאת רחוב בישראל על שמו של אלכסנדר פצ'רסקי שהנהיג את המרד במחנה ההשמדה סוביבור. בינואר 2005 נחנך בצפת רחוב אלכסנדר פצ'רסקי.

ספריו
-----

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
### ספריו בתרגום עברי

* **סוביבור: רומן דוקומנטרי**; מיידיש: מאיר אבני, קיבוץ שמיר: [חמו"ל], תשס"ה 2004.
* **אלמלא ידידי---: סיפור דוקומנטרי**; מיידיש: מאיר אבני; עריכה: מירב גרץ-רונן, תל אביב: הרשות הלאומית לתרבות היידיש, תשס"ו 2005. (תרגום של: "סאָבּיבּאָר: ווען ניט די פריינד מיינע: דערציילונגען", תל אביב: ישראל-בוך; נאציאנאלע אינסטאנץ פאר יידישער קולטור, תשס"ג 2002)
* **סופרים ואמנים בני דורי**; מיידיש: מאיר אבני; עריכה: מירב גרץ-רונן, קיבוץ שמיר: [חמו"ל], תשס"ז 2006. (קובץ מסות על דמויות בספרות היידיש בברית המועצות)

קישורים חיצוניים
----------------

ויקישיתוף מדיה וקבצים בנושא **מישה לב** בוויקישיתוף
* רשימת הפרסומים של מישה לב, בקטלוג הספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007296642705171
* GND: 103666281
* ISNI: 0000 0000 6668 2324
* LCCN: n84064982
* NKC: jx20081025043
* NTA: 32309368X
* VIAF: 64425845
* WorldCat: lccn-n84064982

 |
סטייליסט מזון בעבודה.
**סיגנון מזון** או **עיצוב מזון** הוא מקצוע שבה העובד בהם מכין ומעצב מזון לצורכי צילום. הצילומים משמשים לספרי בישול, מגזינים, פרסומות, אריזות מזון, שלטי חוצות, ועוד.

במסגרת עבודתפ, סטייליסטי מזון מתייעצת עם מגוון מומחים לרבות יועצי שיווק, יצרני מזון, וצלמים. מלבד המזון, העיצוב בדרך כלל כולל גם את סביבת המזון - המטבח, ציוד הבישול, וכלי האוכל. סטייליסטיות מזון עוסקות גם לעיתים בעיצוב בתעשייה ובאירועים פרטיים.

המקצוע דורש הכרת סוגי מזונות, אורך חיי המדף שלהם. במיוחד משך הזמן שמזונות יישמרו על טריות ויופי מרבי. בנוסף לרכישת חומרי הגלם, בעל המקצוע נדרש להכיר טכניקות להכנתו ומתכונים שונים.

היסטוריה
--------

במונח סטייליסטית מזון נעשה כנראה שימש לראשונה באמצע שנות ה-50. לפני שנות ה-50, ואפילו לתוך שנות ה-60, מודעות אוכל הוצגו לרוב באמצעות איורים ולא צילומים. סטייליסטיות מזון החלו להופיע עם המעבר מאיור לצילום. 

בנובמבר 1979, מגזין הניו יורקר פרסם את אחת הכתבות המוקדמות ביותר על קריירת סטייליסטית המזון והסביר לקוראיו מה בדיוק משמעות הקריירה.

כלי עבודה
---------

מלבד מכשירי המטבח הרגילים כמו כפפות, סכו"ם, נעשה שימוש גם בכלים כמו פינצטה כירורגית כדי לנקות פירורי מזון. לעיתים אף נעשה שימוש בחומרים בלתי אכילים, כמו צבע תעשייתי, גליצרין המשווה למזון מראה נוצץ וטרי. חלב ומוצריו לעיתים מוחלפים בדבק פלסטי לבן כדי לקבל צבע בהיר ומראה סמיך}.

ראו גם
------

* צילום
* מזון
* צילום מזון

לקריאה נוספת
------------

* מאיה מרום, שקט, מצלמים: סטיילינג, באתר ynet, 30 באוגוסט 2007

הערות שוליים
------------

1. ↑  Manna/Boss, Chapter 4, section "What Is a Food Stylist?".
2. ↑  כבר לא מגרה: הדברים שגורמים לאוכל להיראות כל כך טוב בפרסומות, באתר "סרוגים", 1 בפברואר 2017

|  |  |
| --- | --- |
| בקרת זהויות עריכת הנתון בוויקינתונים | 
* NKC: ph675025

 |
**עדן גוריון** (נולד ב-20 באפריל 1978) הוא תסריטאי טלוויזיה וקולנוע ישראלי.

ביוגרפיה
--------

עדן גוריון נולד וגדל בקיבוץ גבת שבעמק יזרעאל. לאחר שירות צבאי בחיל החימוש עבר להתגורר בתל אביב והחל מ-2005 הוא בוגר תואר ראשון בחוג לקולנוע וטלוויזיה של אוניברסיטת תל אביב, שם למד במגמת התסריטאות. בשנת 2005 הצטרף גוריון לאיגוד התסריטאים, בו הוא משמש החל משנת 2011 כחבר הנהלת האיגוד ונציג האיגוד בהנהלת האקדמיה הישראלית לקולנוע וטלוויזיה, בה הוא משמש החל משנת 2015 כיו"ר תחרות פרסי הטלוויזיה.

### קריירה בטלוויזיה וקולנוע

בשנת 2004 היה עדן גוריון שותף לפיתוח תוכנית הבידור המצליחה הרצועה בערוץ ביפ. לאחר מכן עסק בפיתוח תוכניות קומיות וסדרות מערכונים עבור ערוץ 10 והחל משנת 2008 כתב פרקים לעונה השנייה והשלישית של סיטקום הילדים המובילים בערוץ לוגי בכיכובם של ליאת הר לב, אוולין הגואל וגיא לואל. בשנים שאחר כך עסק בפיתוח סדרות עבור YES, HOT וערוץ הילדים ובשנת 2011 צורף לצוות הכותבים בעונה הראשונה של גאליס בערוץ הילדים, בכיכובם של תובל שפיר, אליאנה תדהר ודניאל מורשת. עם הצלחתה הגדולה של הסדרה והחל מעונתה השנייה שימש בשנים 2012 ו-2013 כתסריטאי הראשי של גאליס לצד יוצרי הסדרה דוד דהן ועידו דרור.

ב-2012 זכה גוריון בפרס הראשון של פסטיבל אייקון TLV עבור התסריט לסרט "לא תישא", אשר קיבל מענק פיתוח תסריט מקרן הקולנוע הישראלי.

ב-2013 היה ממייסדי פורום מבקרי הקולנוע בישראל. ב-2014 שב לכתיבת גאליס והיה שותף לזכייתה בפרס "סדרת הילדים ונוער הטובה ביותר" בתחרות פרסי הטלוויזיה.

החל מ-2018 משמש כתסריטאי בסדרת הנוער "אילת" המשודרת בHOT 3.

ב-2020 כתב גוריון ביחד עם יונתן בר-אילן את דרמת הנוער התקופתית "פלמ"ח".

### פעילות פוליטית

בשנת 2010 הצטרף עדן גוריון למפלגת העבודה הישראלית והיה פעיל בכיר עבור ח"כ שלי יחימוביץ' בבחירות המקדימות לראשות המפלגה ב-2011, אז גברה על ח"כ עמיר פרץ, ח"כ יצחק הרצוג ועמרם מצנע ונבחרה ליו"ר המפלגה. ב-2012 נבחר כציר ועידת המפלגה ומונה לראש מטה המתנדבים של המפלגה, תפקיד אותו מילא גם במהלך הבחירות לכנסת התשע עשרה בינואר 2013. בבחירות המקדימות לראשות המפלגה בנובמבר 2013 שימש כראש מטה המתנדבים בקמפיין יו"ר המפלגה שלי יחימוביץ', אשר הסתיים בהפסדה לח"כ יצחק הרצוג. ב-2015 היה גוריון יועץ ופעיל בכיר בקמפיין ח"כ יחימוביץ' בבחירות המקדימות למועמדי המפלגה לכנסת, בהן הגיעה למקום הראשון (לאחר יו"ר המפלגה הרצוג ויו"ר התנועה ציפי לבני) וכן שימש כיועץ כתיבת המצע וסגן ראש מטה המתנדבים עבור המחנה הציוני במהלך הבחירות לכנסת העשרים. באותה שנה גם נבחר כציר הקונגרס הציוני העולמי מטעם מפלגת העבודה ושימש כראש מטה המתנדבים בקמפיין ראש עיריית ירוחם מיכאל ביטון לתפקיד יו"ר קק"ל, בו גבר ביטון על היו"ר המכהן אפרים שטנצלר אך הפסיד לח"כ דני עטר, שמונה לתפקיד. ב-2017 שימש שוב כראש מטה המתנדבים של שלי יחימוביץ' בבחירות לראשות הסתדרות העובדים הכללית החדשה ולאחר מכן, בפריימריס לראשות מפלגת העבודה, היה פעיל מרכזי עבור ח"כ עמר בר-לב בסיבוב הראשון ועבור אבי גבאי בסיבוב השני, שבסיומו ניצח גבאי את ח"כ עמיר פרץ ומונה ליו"ר המפלגה.

קישורים חיצוניים
----------------

* עדן גוריון, ברשת החברתית פייסבוק
* עדן גוריון, ברשת החברתית טוויטר
* עדן גוריון, ברשת החברתית LinkedIn
* עדן גוריון, במיזם "אישים" לתיעוד היצירה הישראלית
* עדן גוריון, במסד הנתונים הקולנועיים IMDb (באנגלית)
* קורות חיים של עדן גוריון באתר סוכנות רינת איתן ואילן צלר
* קורות חיים של עדן גוריון באתר איגוד התסריטאים
* תוצאות בחירות לוועידת מפלגת העבודה
"**שיר החלוצים**" הוא שיר שעיבד לעברית יוסף הפטמן עד שנת 1919.[דרוש מקור] ככל הנראה, הפרסום הרשמי הראשון של השיר היה בעיתון "הפועל הצעיר" ב-24 בדצמבר 1920, בעת שכבר הושר בפי החלוצים. את השיר הקדיש שם הפטמן "לחברַי בכבישים". השיר נקרא "**שיר החלוצים**", אך נודע גם בשם "אנו נהיה הראשונים", על פי פתיחתו ("'אנו נהיה הראשונים', כה אמרנו אח אל אח").

תכנים והתקבלות
--------------

השיר היה אהוד ביותר, מעין המנון, ובעיקר נפוץ במחנות חלוצים וחלוצות בתקופת העלייה השלישית. להרגשתם של רבים, הוא ביטא את החוויה החלוצית, שרעיונה העיקרי היה להקים חברה יהודית חדשה בארץ ישראל, בעבודת כפיים, בעמל וביזע.
בשיר תיאור מפרט של עבודת החלוצים שכללה: חציבת אבנים והובלתם, סלילת כבישים, בנין בתים ונטיעת יערות של הקק"ל, ואת אורח חייהם: קימה השכם בבוקר לעבודתם, כאשר "שַׁחַר מַלְבִּין עַל הֶהָרִים" ומגוריהם באוהלים, ומאזכר את געגועיהם אל משפחותיהם, שאותם מייצגים הדימויים המילוליים: "יָד אֲהוּבָה, בִּרְכַּת-אֵם", שנשארה בגולה.

לשיר חוברו מספר לחנים עממיים רוסיים והוא משתייך למבחר השירים שנהוג לשיר ולנגן (את נעימתם) בטקסים ממלכתיים וצבאיים בישראל.

קישורים חיצוניים
----------------

* "שיר החלוצים" באתר בית לזמר העברי
* מילות השיר "שיר החלוצים" והאזנה לו באתר זמרשת
* י. הֶפטמַן, שִׁיר הַחֲלוּצִים: לחברַי בכבישים – מתנה, הפועל הצעיר, שנה יד, חוברת 12, עמ' 9, 24 בדצמבר 1920

הערות שוליים
------------

1. ↑  כאמור בהערת המערכת שם: הערת המערכת, הפועל הצעיר, 24 בדצמבר 1920.
2. ↑  י. הֶפטמַן, שִׁיר הַחֲלוּצִים: לחברַי בכבישים – מתנה, הפועל הצעיר, שנה יד, חוברת 12, עמ' 9, 24 בדצמבר 1920.
3. ↑  ראו: אנו נהיה הראשונים; אנו נהיה הראשונים; אנו נהיה הראשונים, באתר זמרשת.
4. ↑  ראו למשל: אנו נהיה הראשונים, באתר שירונט.
**פרדיננד מריאן** (בגרמנית: **Ferdinand Marian**; ‏14 באוגוסט 1902 – 7 באוגוסט 1946) היה שחקן קולנוע אוסטרי.

ביוגרפיה
--------

נולד בשם פרדיננד היינריך יוהאן השקובץ (Ferdinand Heinrich Johann Haschkowetz) בווינה בשנת 1902. אמו הייתה זמרת ואביו נגן. את שמו האמנותי נטל מאביו. בבגרותו למד משחק באוניברסיטת וינה. בשנת 1914 גויס לצבא האימפריה האוסטרו-הונגרית ונשלח להילחם נגד איטליה[דרוש מקור]. לאחר מלחמת העולם הראשונה מריאן החל לשחק בתיאטרון העירוני של גראץ, מאוחר יותר שיחק בתיאטרון הקאמרי של מינכן וב"דויטשה תיאטר" בברלין. במקביל החל בשנת 1933 לשחק גם בקולנוע, בעיקר תפקידים של נבל. בשנת 1936 נישא בהמבורג לשחקנית מריה ביק.

בשנת 1940, לאחר האנשלוס בין גרמניה ואוסטריה, בחר בו הבמאי הגרמני פייט הרלן להשתתף בסרט האנטישמי "היהודי זיס", שנועד להזהיר את העם הגרמני מפני היהודי המתבולל. מריאן ניסה לסרב, אך אולץ לשחק על ידי גבלס. הסרט היה לשובר קופות בגרמניה ומריאן המשיך לככב בסרטים גרמנים רבים. לאחר מלחמת העולם השנייה הוא התיישב בברלין המערבית ונהרג בתאונת דרכים בשנת 1946. הוא נקבר בבית העלמין הצפוני של מינכן.

קישורים חיצוניים
----------------

ויקישיתוף מדיה וקבצים בנושא **פרדיננד מריאן** בוויקישיתוף

* פרדיננד מריאן, במסד הנתונים הקולנועיים IMDb (באנגלית)
* פרדיננד מריאן, באתר AllMovie (באנגלית)
* פרדיננד מריאן, במסד הנתונים הקולנועיים KinoPoisk (ברוסית)
* פרדיננד מריאן, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007591012205171
* BnF: cb14404559d (data)
* GND: 116771860
* ISNI: 0000 0003 6854 9932
* LCCN: nr99001435
* NKC: pna2007397499
* SUDOC: 147293928
* VIAF: 8078149068551465730000
* WorldCat: lccn-nr99001435

 |
תוכנית קומפלקס NICA
**NICA** (באנגלית: **Nuclotron-based Ion Collider fAcility**) הוא מאיץ חלקיקים בבנייה, שנועד לשמש להרצת פרוטונים ויונים כבדים. מצוי בבנייה מאז 2013 על בסיס המעבדה לפיזיקה לאנרגיות גבוהות על שם וקסלר ובלדין של המכון המאוחד למחקר גרעיני, שבעיר דובנה בפרוורי מוסקבה. סיום הבנייה המשוער הוא בשנת 2023.

מתחם המאיץ נוצר במטרה ללמוד את תחום פיזיקת החלקיקים באזור שטרם היה נגיש לפרמטרים ותנאי ניסוי תוך השגת קורות אינטנסיביות של יונים כבדים וגרעינים מקוטבים על מנת לחקור על קיטוב וחומרים גרעיניים ובתחום השפעות בטווח האנרגיה עד {\displaystyle {\sqrt {s\_{NN}}}} = 11 GeV / נוקלאון.

משימות
------

אחת המשימות המדעיות העיקריות של פרויקט NICA היא ללמוד את תרשים הפאזה של חומר בריוני דחוס מאוד בתנאי מעבדה. חומר כזה קיים רק בכוכבי נייטרונים וליבות סופרנובה, בעוד שבשלבים המוקדמים של קיומו של היקום, החומר היה בעל צפיפות בריון נמוכה למדי.

ליצירת חומר בעל צפיפות גבוהה בתנאי מעבדה, נעשה שימוש בהתנגשויות יונים כבדות, בהן חלק ניכר מאנרגיית הקורה מוצאת על היווצרות האדרונים חדשים והסתה של תהודות, שאת תכונותיהן ניתן לשנות באופן ניכר תוך סביב מדיום חם וצפוף. בטמפרטורות או בצפיפות גבוהה מאוד, תערובת זו של האדרונים מתפרקת לחלקים המרכיבים אותה כמו קווארקים וגלואונים ויוצרים מצב מצטבר חדש של חומר: פלזמת קווארקים-גלואונים.

מתחם המאיץ החדש NICA יספק לקורות של חלקיקים שונים מגוון רחב של פרמטרים. הוא מתוכנן לבצע מחקר יישומי ועקרוני בתחומי מדע וטכנולוגיה כגון:

* רדיוביולוגיה ורפואת חלל;
* טיפול בסרטן;
* פיתוח כורים המונעים על ידי קרן מאיץ וטכנולוגיות להמרת פסולת גרעינית;
* בדיקת עמידות לקרינה של מכשירים אלקטרוניים.

המתחם
-----

המרכיבים העיקריים של מתחם NICA הם:

* קומפלקס הזרקה של פרוטונים ודוטרונים מקוטבים (מקור, מאיץ ליניארי LU-20)
* מתחם הזרקת יונים כבדים (מקור מסוג KRION, מאיץ ליניארי HILAc)
* בוסטר סינכרוטרון (טבעת טרום מאיץ)
* נוקלאוטרון (טבעת טרום מאיץ)
* טבעות ליצירת התנגשות
* קירור אלקטרוני
* מתחם קריוגני
* מפעל מגנטים (ייצור מגנטים למתחם NICA והמכון למחקר יונים ואנטיפרוטונים)
* חדר נקי (ייצור מערכות מסילה לגלאים)

גלאים
-----

גלאי MPD‏ (Multi-Purpose Detector) נועד לערוך ניסויים בתחום הפיזיקה הגרעינית בהתנגשויות של קורות גרעינים של יסודות כבדים (זהב), גרעינים של יסודות כבדים עם פרוטונים והתנגשויות פרוטונים.

גלאי SPD‏ (Spin Physics Detector) נועד לבצע ניסויים בפיזיקה בהתנגשויות של קורות גרעינים של יסודות אור.

גלאי BM @ N‏ (Baryonic Matter at Nuclotron). מטרת הניסוי היא ללמוד את האינטראקציה של קורות יונים כבדות יחסית עם מטרות קבועות. זהו הניסוי הראשון במתחם מאיץ NICA-Nuclotron.

ב-1 בפברואר 2018, 37% מסך העבודה הושלמה. בתחילת 2020 הודיע ולדימיר פוטין כי המתחם יתחיל לפעול עד סוף שנת 2022.

ראו גם
------

* מאיץ LHC

קישורים חיצוניים
----------------

* אתר האינטרנט הרשמי של NICA
* המעבדה לפיזיקה באנרגיה גבוהה

הערות שוליים
------------

1. ↑  Путин заявил, что в Дубне до конца 2022 года запустят сверхпроводящий коллайдер
2. ↑  SPD EXPERIMENT AT NICA / The NICA project at JINR, Dubna, July 25, 2013
3. ↑  BM@N EXPERIMENT AT NICA / Detector BM@N, Dubna, November 07, 2018
4. ↑  "NICA: темп работ набран, задачи будут решены". *Объединенный институт ядерных исследований* (ברוסית). נבדק ב-2018-02-08.
5. ↑  Путин назвал дату запуска нового коллайдера в Дубне
**ההנאה שבאיטיות** (בצרפתית: **La lenteur**) הוא רומן מאת הסופר הצ'כי, מילן קונדרה, שראה אור בשנת 1994.

זהו הראשון מבין הרומנים "הצרפתים" של קונדרה, שלאחר הגירתו לצרפת הפסיק לכתוב בשפת אימו.

תוכן הספר
---------

המספר הוא סופר המבקר עם אשתו במלון הנמצא בטירה באחד ממחוזות צרפת. במהלך הנסיעה מוטרד הזוג על ידי מכונית שעוקבת אחריהם. לנוכח האופי המסוכן של תנועת הכבישים, תוהה אשתו של הסופר מדוע נהגים אינם חוששים כשהם מאחורי ההגה. הסופר מנסה לענות לה. מסצנה זו מפותח המוטיב של הספר, השתקפות על התאוצה בעידן המודרני, אשר מנוגדת ל"איטיות "של תקופות קודמות:" מדוע נעלם התענוג באטיות?"

שני קווי עלילה מלווים את ביקור הסופר ואשתו: האחד מתקיים במאה ה-18 והשני בהווה. הראשון מתרחב בטירה דומה מאוד לזו בה הם שוהים ומסופרת כמו בימי בימי האגדה העתיקה: עלילת סיפור מאת הסופר הצרפתי ויוונט דנון, שפורסם בשנת 1777 ובו אביר צעיר שפיתה את מאדאם דה טי המנוסה על פי כל כללי אמנות האהבה ובמובן זה באופן "איטי" ובהנאה. בני הזוג יודעים שיהיה להם לילה אחד רק לעצמם. מאדאם דה טי משתמשת במעשה כדי להונות את בעלה על אהובה האמיתי, המרקיז. האחרון, בתורו, מגלה מאוחר יותר בפני האביר כי מאדאם דה טי הייתה פריג'דית, מה שהמתחרה לא ראה. הוא מציין שלא יהיה "לא מחר" לאותו לילה. הסופר, המספר הראשי "חתר למימוש עצמי" כדי למנוע זאת להיכשל בצורה מגוחכת. לטענתו, אף על פי שהעולם נעשה קשה יותר ויותר לעקוב, כולם מאמינים שהם פועלים באופן עצמאי. על ידי ערבוב סגנונות בדיוניים ומסיים, הקורא שומר גם על "האשליה של אוטונומיה אישית".

הסופר משחזר את הסיפור הזה בסביבה הנתונה של הטירה בזמן שהוא ואשתו מבלים שם את הלילה. העלילה האחרת מתארת ועידה בינלאומית של אנטומולוגים המדומיינת באותה טירה בהווה המסופר. בכנס יעביר הפרופסור הצ'כי, צ'צ'ופישקי, שנאלץ לעבוד כעובד בניין במשך עשרים שנה לאחר 1968 עקב הדחתו מהאקדמיה בידי המשטר הקומוניסטי, יעביר הרצאה על מחקר זבובים אותו נאלץ לזנוח. למרות שהוחזר לתפקידו אחרי נפילת המשטר, המצב מציף אותו לחלוטין, כך שהוא, המום מרגשותיו, הוא שוכח לשאת את נאומו המוכן ורק מדבר על עצמו ועל חייו הלא מוצלחים. מתברר כי אובדן תפקידו במכון לא נבע מעבודתו הפוליטית, מכיוון שהוא לא היה אדם פוליטי ולא פעל מסיבות מוסריות. במקום זאת, הוא לא העז להכחיש קבוצה של חברי אופוזיציה שהפעילו עליו לחץ להיפגש במכון: הוא חשש שהם עשויים ללעוג לו. בנוסף, לעומת שאר הפרופסורים הוא נראה צעיר וחטוב עקב השנים בו נאלץ לעבוד עבודה פיזית למחייתו במקום מחקריו האקדמיים.

בשולי הקונגרס נוצרת קבוצה סביב פונטיבין האינטלקטואל, שפיתח תיאוריה לפיה אינטלקטואלים ופוליטיקאים נהנתניים ונרקיסיסטים משמשים בהיסטריה את חברת התקשורת כ"רקדנים מוסריים". כוונתם היא לפתות קהל בלתי נראה ב"ג'ודו המוסרי" שלהם.

קישורים חיצוניים
----------------

* ההנאה שבאטיות, באתר OCLC (באנגלית)

1. סקירת הספר בניו-יורק טיימס.

|  |  |
| --- | --- |
| בקרת זהויות עריכת הנתון בוויקינתונים | 
* GND: 1038225736
* VIAF: 304971471
* WorldCat (עם VIAF): 304971471

 |
**אלכסנדר אלכס אפשטיין** (1903 - 27 בדצמבר 1995) היה שחיין ושחקן כדורמים ישראלי. נחשב לחלוץ ספורט השחייה בישראל. תחרות השחייה הראשונה בארץ ישראל נזקפת לאפשטיין לאחר שהציל את חיי המושל הבריטי, אדוארד קית-רוץ'. בתחרות הראשונה ניצח אפשטיין במשחים ל-100 מטר חופשי ול-100 מטר גב. במקצועו היה אגרונום שהתמחה בחניטת פרחים.

ביוגרפיה
--------

אפשטיין נולד וגדל בחברון, דור חמישי בארץ ישראל. בין השנים 1919–1922 למד במקווה ישראל.

בשנת 1925 נקרא אפשטיין לישיבה של ועד מכבי חיפה שבה הוחלט על הקמת מחלקת השחייה (מכבי חיפה). המחלקה הוקמה בשנת 1926 וכללה צריך בחוף הים של המושבה הגרמנית, עליה היה אחראי.

באוגוסט 1926 שהה אפשטיין בחוף הרחצה ליד הגשר הגרמני בחיפה. המושל הבריטי, אדוארד קית-רוץ', נכנס לשחות בים, אבל נסחף על ידי הגלים ועמד לטבוע. אפשטיין שהיה שחיין מעולה, לא היסס וקפץ למים ויחד איתו נכנס גם תושב ערבי אלמוני. לאחר מאמץ רב הצליחו השניים לחלץ את המושל שהזמין אותם ללשכתו לקבלת פרס. כאשר הגיעו השניים ללשכת המושל, נשאלו מה התגמול שירצו תמורת החילוץ האמיץ? אפשטיין אמר ללא היסוס: "נודה למושל אם יפעל לארגונה של תחרות ארצית לשחייה" וכך נולדה תחרות השחייה הראשונה בארץ ישראל, אשר התקיימה בחיפה. התחרות נערכה בים בין שתי דוברות שהוצבו במרחק של כ-100 מטר אחת מהשנייה כשהשחיינים התחרו בסגנונות שונים ובמרחקים שונים. אפשטיין זכה במקומות הראשונים במשחים ל-100 מטר חופשי ול-100 מטר גב. בתחרות נערכו משחי מוקדמות ומשחי גמר. בין המשתתפים היו שחייני המועדון הגרמני "דויטשר ספורט פאריין", המשטרה הבריטית והמועדון הערבי "אל-אתיאחד". ארגון התחרות והפרסים למשתתפים היו תרומתו של המושל הבריטי.

בשנת 1930 פרש אפשטיין משחייה תחרותית.

משנת 1953 פתח אפשטיין ברחוב ארלוזורוב בחיפה מפעל לחניטת צמחים ופרחים.

לקריאה נוספת
------------

* **יובל 90 למכבי חיפה**, "הטרזן של מכבי חיפה", עמוד 58

קישורים חיצוניים
----------------

* הצטיינות בספורט, דואר היום, 19 באוגוסט 1928
* חיפה - בהתחרות שחיה, דואר היום, 20 באוגוסט 1928
* חיפה - חגיגת "המכבי", דואר היום, 21 ביולי 1929
* בספורט - חיפה, דואר היום, 17 באוגוסט 1930
* אורי ירון, ותיקי השחיה בארץ שוב זינקו לבריכה, מעריב, 20 בספטמבר 1976
* היסטוריה בישראל, ספורט ללא עבר - ד"ר חיים קאופמן
* קברו של אפשטיין באתר billiongraves

הערות שוליים
------------

1. ↑  הספורט העברי - חיפה עיר ספורט המים,  הירדן, 18 בינואר 1935
2. ↑  חיפה בירת השחיה העברית, דואר היום, 21 בפברואר 1935
3. 1 2  חיפה - להתחרות השחייה האי"ית הבין לאומית, דבר, 14 באוגוסט 1927
4. ↑  חיפה - בספורט, הארץ, 14 באוגוסט 1927
5. ↑  הסיפור שעומד מאחורי התחרות השחייה הראשונה בארץ ישראל, פייסבוק
6. ↑  תמר אבידר, הפרחים חנוטים של אלכס אפשטיין, מעריב, 22 במאי 1966
7. ↑  נורית ארד, דבר אלי בפרחים חנוטים, דבר, 7 באפריל 1969
**רנה אלכסנדר "אלכס" אקוסטה** (באנגלית: **Rene Alexander "Alex" Acosta**; נולד ב-16 בינואר 1969) הוא דיקן, משפטן ופוליטיקאי אמריקאי, שכיהן כמזכיר העבודה של ארצות הברית תחת ממשלו של דונלד טראמפ מאפריל 2017 עד יולי 2019.

ביוגרפיה
--------

אקוסטה נולד ב-16 בינואר 1969 במיאמי שבפלורידה, להורים גולים מקובה הקומוניסטית. בשנת 1990 קיבל תואר ראשון בכלכלה בהצטיינות מהרווארד קולג', ובשנת 1994 סיים את בית הספר למשפטים בהרווארד בהצטיינות. מיד לאחר לימודי המשפטים שימש אקוסטה כעוזרו של השופט סמואל אליטו, שמונה מאוחר יותר לתפקיד שופט בית המשפט העליון של ארצות הברית.

בשנת 2002 מונה על ידי הנשיא ג'ורג' ווקר בוש לחבר במועצה הלאומית ליחסי עבודה, ובשנת 2003 לתפקיד עוזר התובע הכללי של ארצות הברית עבור אגף זכויות האזרח במחלקת המשפטים של ארצות הברית.

בשנת 2005 התמנה לתפקיד התובע הכללי (הפדרלי) של המחוז הדרומי של פלורידה ובשנת 2008 אישר עסקת טיעון עם ג'פרי אפשטיין. בשנת 2009 החל לכהן כדיקן של הפקולטה למשפטים באוניברסיטת פלורידה אינטרנשיונל.

ב-16 בפברואר 2017 הודיע נשיא ארצות הברית דונלד טראמפ במסיבת עיתונאים כי הוא ממנה את אקוסטה למזכיר העבודה. ב-27 באפריל 2017 הוא אושר בסנאט ברוב של 38–60, ויום למחרת הושבע לתפקידו על ידי סגן הנשיא מייק פנס. אקוסטה הוא ההיספני היחידי והראשון בקבינט של ממשל טראמפ.

ב-12 ביולי 2019 הודיע אקוסטה על התפטרותו, בעקבות מעורבותו, כתובע הפדרלי למחוז דרום פלורידה, בעסקה המקלה עם עבריין המין שהואשם בסחר בקטינות ג'פרי אפשטיין. אקוסטה סגר בחשאי עסקת טיעון עם אפשטיין (13 חודשים ב"מעצר בתנאי שחרור לעבודה") והעניק לו חסינות מכל ההאשמות הפליליות הפדרליות. הוא עזב את תפקידו ב-19 ביולי לאחר שנמצאו ראיות כי אפשטיין פגע בעשרות נערות.

קישורים חיצוניים
----------------

ויקישיתוף מדיה וקבצים בנושא **אלכסנדר אקוסטה** בוויקישיתוף

הערות שוליים
------------

1. ↑  Dahlia Lithwick, How Alex Acosta Got Away With It for So Long, Slate Magazine, ‏2019-07-11 (באנגלית)
2. ↑  *Breaking down Jeffrey Epstein's sweetheart deal - CNN Video*, נבדק ב-2020-10-04

| מזכירי העבודה של ארצות הברית |
| --- |
| 

|  |  |
| --- | --- |
| ויליאם בואושופ וילסון • ג'יימס ג' דייוויס • ויליאם דואק • פרנסס פרקינס • לואיס ב' שוולנבק • מורי ג' טובין • מרטין פטריק דארקין • ג'יימס פ' מיטשל • ארתור גולדברג • ויליאם וילארד וירץ • ג'ורג' שולץ • ג'יימס הודג'סון • פיטר ברנן • ג'ון דאנלופ • ויליאם אוזרי • ריי מרשל • ריימונד דונובן • ביל ברוק • אן מקלפלין קורולוגוס • אליזבת דול • לין מורלי מרטין • רוברט רייך • אלכסיס הרמן • איליין צ'או • הילדה סוליס • טום פרז • אלכסנדר אקוסטה • יוג'ין סקאליה • מרטי וולש • ג'ולי סו | החותם של מחלקת העבודה של ארצות הברית |

 |

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2019055716
* VIAF: 7953155708726122580004
* WorldCat (עם VIAF): 7953155708726122580004

 |
**אפיוס קלאודיוס פולכר** (בלטינית: Appius Claudius Pulcher‏; ? - 48 לפנה"ס), פוליטיקאי רומאי שפעל בשלהי תקופת הרפובליקה הרומית.

תולדות חייו
-----------

פולכר נולד ברומא בתחילת המאה הראשונה לפני הספירה לערך והיה בן למשפחת הקלאודיים רבת ההשפעה. אביו אפיוס קלאודיוס פולכר כיהן כקונסול בשנת 79 לפנה"ס.

את תחילת הקריירה שלו עשה פולכר בשנת 70 לפנה"ס יחד עם אחיו פובליוס קלודיוס פולכר בצבאו של לוקיוס ליקיניוס לוקולוס שהיה נשוי לאחותו. באותו הזמן היה הצבא מוצב באסיה ועסוק במלחמה כנגד מיתרידטס השישי, מלך פונטוס וטיגרנס השני מלך ארמניה. לוקולוס שלח אותו אל טיגרנס עם הדרישה שיסגיר לידי הרומאים את מיתרידטס.

פולכר שהה ביוון בשנת 61 לפנה"ס למטרת איסוף חפצי אמנות שישמשו אותו במשחקים שהוא התכוון לעלות כשיבחר כאיידיל, אולם תודות להשפעתו של הקונסול של שנת 58 לפנה"ס, לוקיוס קלפורניוס פיסו, הוא נבחר לפראיטור של שנת 57 לפנה"ס מבלי לכהן קודם כאיידיל כפי שנדרש במסלול המשרות.

כפראיטור פיקח על משפטי הסחיטה שהתנהלו כנגד מושלי הפרובינקיות. כמו כן תמך באחיו קלודיוס שכיהן באותה שנה כטריבון הפלבס ושכר בשבילו גלדיאטורים שישמשו אותו בקרבות הרחוב שהוא ניהל בעיר. הוא התנגד להחזרתו של קיקרו, שיצא לגלות שנה קודם לכן, כתוצאה מחוק שחוקק אחיו. לאחר תום כהונתו הוא כיהן כמושל סרדיניה עד שנת 55 לפנה"ס.

פולכר נבחר לכהן כקונסול של שנת 54 לפנה"ס לצדו של לוקיוס דומיטיוס אהנובארבוס, הוא היה זה שהאשים את אולוס גביניוס בקבלת שוחד של 10,000 טאלנטים מידיו של תלמי השנים עשר בתמורה לסיוע שהוא נתן לו להחזיר את כס המלוכה במצרים. הוא גם תמך בהענקת טריומף לגאיוס פומפטינוס. לפי קיקרו המניע שלו לפעולות אלו היה רצונו לרווח כספי תמורת תמיכתו.

לאחר סיום כהונתו הוא מונה למושל קיליקיה. התנהלותו בזמן תקופת שלטונו הייתה רודנית והוא נהג לעשוק את תושבי הפרובינקיה. פולכר ניהל מערכה צבאית באזור אמנוס כנגד התושבים המקומיים. כאשר חזר לרומא הוא הואשם בניהול רודני של הפרובינקיה שלו ובכך שהוא שיחד מצביעים במהלך מסע הבחירות שלו לקנסורה ורק תודות להתערבות של פומפיוס, קיקרו, מרקוס יוניוס ברוטוס והורטנסיוס הוא זוכה.

פולכר נבחר לכהן כקנסור בשנת 50 לפנה"ס יחד עם פיסו. כקנסור נהג בחומרה יתרה וכשערך את רשימת הסנאט (lectio senatus) סילק מספר חברים שלדעתו לא היו ראויים להיכלל בין חברי המוסד.

פולכר היה מקורבו של פומפיוס וכשמלחמת האזרחים פרצה בשנת 49 לפנה"ס בינו לבין יוליוס קיסר הוא תמך בפומפיוס והלך אחריו ליוון. הוא מת בשנת 48 לפנה"ס, לפני שיכל היה לחזות במפלה הרפובליקאית בקרב פארסאלוס.

קישורים חיצוניים
----------------

* אפיוס קלאודיוס פולכר, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 97006570
* GND: 119251019
* NTA: 070020566
* RERO: 02-A010065573
* SELIBR: 259490
* ULAN: 500315922
* VIAF: 10651979
* WorldCat: viaf-10651979

 |
**פרץ וזאן** הוא מנכ"ל משרד המדע והטכנולוגיה לשעבר.

ביוגרפיה
--------

וזאן שירת בצה"ל כקצין בפיקוד העורף, בשנים 1993–1998 שימש מפקד מחוז לכיש. בהמשך שימש ראש ענף מבצעים במטה פיקוד העורף. בספטמבר 2002 מונה למפקד מחוז הדרום ושירת בתפקיד עד אוקטובר 2005. השתחרר משירות הקבע בדרגת אלוף-משנה ובשירות המילואים ממלא תפקיד ברשות החירום הלאומית.

לאחר שחרורו מונה ב-2006 למנהל מחוז דרום בשירות התעסוקה, ב-2008 מונה למנהל מחוז דן וכיהן בתפקיד עד 2014. בינואר 2016 מונה למנכ"ל משרד המדע, הטכנולוגיה והחלל, תפקיד בו כיהן עד ינואר 2019.

בין השנים 2016-2020 כיהן וזאן כיו"ר הישראלי של קרן המחקרים ישראל-גרמניה (GIF).

וזאן בעל תואר ראשון בהצטיינות בכלכלה ובלוגיסטיקה מאוניברסיטת בר-אילן ותואר שני בהצטיינות במדיניות ציבורית מאוניברסיטת בר-אילן.

חיים אישייים
------------

וזאן נשוי ואב לשניים, מתגורר בתל אביב.

קישורים חיצוניים
----------------

ויקישיתוף מדיה וקבצים בנושא **פרץ וזאן** בוויקישיתוף
* משרד המדע, ‏הממשלה אישרה את מינויו של פרץ וזאן לתפקיד מנכ"ל משרד המדע, באתר "הידען", 11 בינואר 2016
* משרד המדע, ‏מנכ"ל משרד המדע והטכנולוגיה פרץ וזאן מסיים את תפקידו, באתר "הידען", 18 בספטמבר 2018

| מנכ"לי משרד המדע והטכנולוגיה |
| --- |
| 

|  |
| --- |
| תנחום גריזים • יעקב ספיר • אריה שומר • גרשון מצגר • צבי ינאי • מרדכי בשארי • נחמן שי • אריה שומר • דוד לפלר • עתליה רוזנבאום • דוד לפלר • איתן ברושי • יואב רוזן • גל דאי • שר-שלום ג'רבי • מנחם גרינבלום • בינה בר-און • עידו שריר • פרץ וזאן • רן בר • שי-לי שפיגלמן • הילה חדד-חמלניק |

 |
|  |
| --- |
| 
בערך זהנעשה שימושבסימנים מוסכמיםמתחום המתמטיקה.להבהרת הסימניםראו סימון מתמטי. |

אנטרופיות של שני משתנים בעלי אינפורמציה משותפת
בתורת ההסתברות בתורת האינפורמציה, ה**אינפורמציה ההדדית** (או ה**מידע ההדדי**) (Mutual information) של שני משתנים אקראיים הוא מדד לתלות ההדדית בין שני המשתנים. ליתר דיוק, היא מכמתת את "כמות המידע" המתקבלת לגבי משתנה אקראי אחד על ידי צפייה במשתנה האקראי השני.

הגדרה
-----

האינפורמציה ההדדית בין שני משתנים דיסקרטיים X ו-Y מוגדרת כ:

{\displaystyle I(X;Y)=\sum \_{y\in Y}\sum \_{x\in X}p(x,y)\log {\left({\frac {p(x,y)}{p(x)\,p(y)}}\right)},\,\!}
כאשר 
{\displaystyle p(x,y)}
היא ההתפלגות המשותפת שלהם, ו-
{\displaystyle p(x),p(y)}
היא ההתפלגות של כל אחד מהמשתנים בנפרד, בהתאמה.

במקרה של משתנים רציפים, הסכום מוחלף באינטגרל כפול:

{\displaystyle I(X;Y)=\int \_{Y}\int \_{X}p(x,y)\log {\left({\frac {p(x,y)}{p(x)\,p(y)}}\right)}\;dx\,dy,}
כאשר במקרה זה
{\displaystyle p(x,y)}
היא הצפיפות המשותפת שלהם, ו-
{\displaystyle p(x),p(y)}
היא הצפיפות של כל אחד מהמשתנים בנפרד, בהתאמה.

למען הדיוק יש להגדיר גם את בסיסי הלוגריתמים בביטויים שלעיל. לרוב משתמשים בבסיס 2 או בבסיס e, ומציינים את הבסיס מראש.

הסבר אינטואיטיבי
----------------

אינטואיטיבית, האינפורמציה ההדדית מראה עד כמה ידע על תוצאת X מלמדת על תוצאת Y: 

1. אם האינפורמציה ההדדית היא 0, המשתנים בלתי תלויים, ואי אפשר ללמוד כלום. כלומר, בתרשים לעיל, לא תהיה חפיפה כלל.
2. בקיצוניות השנייה, אם תוצאת X מלמדת לחלוטין על תוצאת Y (לדוגמה, אם מדובר באותו משתנה, או אם {\displaystyle Y=2X+1}), אז האינפורמציה ההדדית היא האנטרופיה של כ"א מהמשתנים האחרים, כלומר {\displaystyle I(X;Y)=H(X)}. כלומר, בתרשים לעיל, תהיה חפיפה מושלמת.

הקשר לגדלים אחרים בתורת האינפורמציה
-----------------------------------

אפשר לקשר בין האינפורמציה ההדדית לאנטרופיה ולאנטרופיה מותנית בצורה הבאה:

{\displaystyle {\begin{aligned}I(X;Y)&{}=H(X)-H(X|Y)\\&{}=H(Y)-H(Y|X)\\&{}=H(X)+H(Y)-H(X,Y)\\&{}=H(X,Y)-H(X|Y)-H(Y|X)\end{aligned}}}

תכונות
------

1. **אי שליליות** : מידע הדדי הוא תמיד לא שלילי.
2. **סימטרי**: מידע הדדי הוא סימטרי, כלומר המידע ההדדי בין המשתנים X ו-Y זהה למידע ההדדי בין המשתנים Y ו-X.
3. **יחידות**: מידע הדדי הוא אוניטרי, כלומר המידע ההדדי בין משתנה לעצמו שווה לערך המקסימלי האפשרי של המידע ההדדי.
4. **עלייה מונוטונית**: המידע ההדדי עולה באופן מונוטוני, כלומר אם משתנה אחד הופך להיות תלוי יותר במשתנה אחר, המידע ההדדי בין שני המשתנים גדל.
5. **בלתי משתנה תחת טרנספורמציות היפוכות**: מידע הדדי הוא בלתי משתנה תחת טרנספורמציות היפוכות, כלומר הוא נשאר ללא שינוי כאשר המשתנים עוברים טרנספורמציה על ידי פונקציה הניתנת להפיכה.
6. **תת-תוסף**: מידע הדדי הוא תת-תוסף, כלומר המידע ההדדי בין שני משתנים קטן או שווה לסכום המידע ההדדי בין כל אחד מהמשתנים למשתנה שלישי.
7. **סכום אפס למשתנים בלתי תלויים**: אם שני משתנים בלתי תלויים, המידע ההדדי ביניהם שווה לאפס.

ראו גם
------

* אנטרופיה (סטטיסטיקה)
* אנטרופיה מותנית

קישורים חיצוניים
----------------

* אינפורמציה הדדית, באתר MathWorld (באנגלית)

הערות שוליים
------------

1. ↑  מֵידָע הֲדָדִי במילון טכנולוגיית המידע: תורת המידע (תש"ן), באתר האקדמיה ללשון העברית

|  |  |
| --- | --- |
| בקרת זהויות עריכת הנתון בוויקינתונים | 
* GND: 4779212-7

 |
**פליקס פליקס קאניץ** (בגרמנית: **Felix Philipp Kanitz**;‏ 2 באוגוסט 1829, בודפשט, האימפריה האוסטרית - 8 בינואר 1904, וינה, האימפריה האוסטרו-הונגרית) היה גאוגרף, אתנוגרף, ארכאולוג, חוקר טבע וצייר ממוצא יהודי אשר נודע במסעותיו ברחבי הבלקנים לחקר הסלאבים הדרומיים (אנ') תוך שהותיר ציורים ואיורים רבים אודות מחקריו.

קורות חייו
----------

פליקס פיליפ קאניץ נולד בבודפשט למשפחה יהודית אמידה. ב-1846 למד אמנות באוניברסיטת וינה ובהמשך נסע לאזור גרמניה, בלגיה, איטליה וצרפת. ב-1856 התיישב בווינה.

ב-1858 יצא למסע בדלמטיה, והחל לחקור את נושא הסלאבים הדרומיים. בהמשך, ביקר בבוסניה, הרצגובינה, סרביה, ובאזורי בולגריה העות'מאנית ומונטנגרו. הוא סייר לסירוגין בבלקנים עד 1889.

קאניץ צייר, אייר וכתב אודות מהלך מסעותיו, היישובים בהם ביקר ובני הלאומים השונים שחיו בהם.

בין 1862 ל-1904 פרסם 8 ספרי מחקר ומסעות. המיר את דתו לנצרות קתולית.

קאניץ נחשב לאחד מהחוקרים הראשונים של הסלאבים הדרומיים, וזכה להוקרה רבה בבולגריה ובסרביה. היה חבר האקדמיה הסרבית למדעים ולאמנויות.

קישורים חיצוניים
----------------

ויקישיתוף מדיה וקבצים בנושא **פליקס פיליפ קאניץ** בוויקישיתוף

הערות שוליים
------------

1. ↑  פליקס פיליפ קאניץ, באתר מוזיאון העם היהודי - בית התפוצות (באנגלית).
2. ↑  פליקס פיליפ קאניץ, באתר האנציקלופדיה היהודית (באנגלית).

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007456601605171
* BIBSYS: 6087677
* BnF: cb102758084 (data)
* CiNii: DA01624158
* GND: 116039051
* ISNI: 0000 0001 0871 345X
* LCCN: n82075258
* NKC: mzk2007424086
* NLP: A26471681
* NSK: 000046480
* NTA: 071995951
* RERO: 02-A018433841
* SUDOC: 079697844
* VcBA: 495/338120
* VIAF: 13047671
* WorldCat: lccn-n82075258

 |
**פרץ אופוצ'ינסקי** (בפולנית: **Perec Opoczyński**; כ"ד בתשרי ה'תרנ"ג, 15 באוקטובר 1892 - טבת או שבט ה'תש"ג, ינואר 1943) היה סופר, משורר ומתרגם יידי. פעיל ציוני במפלגת פועלי ציון ועורך בטאון התנועה "דאס ווארט". נספה בשואת יהודי אירופה.

ביוגרפיה
--------

נולד למשפחת חסידי גור בלוטומיירסק שליד לודז'. בילדותו התייתם ונאלץ לפרנס את עצמו, במקביל ללימודיו בישיבה.

בגיל 12 החל לכתוב שירה עברית. במלחמת העולם הראשונה גויס לצבא הרוסי ולאחר שחרורו עסק בהוראת עברית והחל לכתוב בעיתונות היהודית העברית והיידית בפולין. הוא מצא עבודה כסנדלר בלודז' ובשעות הפנאי כתב לעיתונות. מלבד שירים פרסם סיפורים מחיי החסידים, בעיקר ב"הצפירה", "היום" ו"בדרך". כן תרגם את "שכול וכשלון" של י. ח. ברנר ליידיש.

הוא גילה עניין פוליטי, נעשה פעיל במפלגת פועלי ציון וגם ערך את עיתון התנועה 'דאס ווארט'.

עם פרוץ מלחמת העולם השנייה נכלא בגטו ורשה. הוא פעל במחתרת של פועלי ציון וגם עבר בארכיון רינגלבלום.

נספה בגטו בתאריך לא ידוע.

כתיבתו וכתביו
-------------

בין הפסבדונימים שבהם חתם על פרסומיו: משה מחוייב, פרץ אופוטשנר, ופרץ חסידא.

טיוטת האגדה האחרונה שכתב (בקיץ 1942) 'דין תורה' מוקלדת במכונת כתיבה, הוקדשה לעסקן מנחם כהן שאותו הוא כינה 'מגנם של היתומים השכולים והנדחים', היא מצויה בבית לוחמי הגטאות.

**רשימות** פרץ אופוצ'ינסקי ששרדו מגטו ורשה, ובהן: ילדים בחוצות, נושא המכתבים היהודי: פרקי יומן, וההברחה בגיטו ורשה. ראו אור במהדורה מוערת מאת צבי שנר בהוצאת הקיבוץ המאוחד. הספר ראה אור בשפות שונות ובבמות מגוונות, ומהדורה אנגלית שלו יחד עם זכרונותיו של יוסף זליקוביץ' זכתה לתואר ספר השנה העולמי לשנת 2015–2016 בקטגוריה היסטוריה/ביוגרפיה.

רשימותיו
--------

רשימותיו של אופוצ'ינסקי, כולל זכרונותיו מהגטו נדפסו בכמה ספרים וזכו לתרגומים לשפות אחדות:

* **געזאמלטע שריפטן** פון פרץ אפאטשינסקי, מיט א ביאגראפיע פון רינה אפער-אפאטשינסקי, ניו יורק: 1951
* **רעפארטאזשן פון ווארשעווער געטא: פרץ אפאטשינסקי**, ורשה: יידיש בוך, 1954
* **רשימות**, ערך והוסיף הערות: צבי שנר; תרגם מיידיש והביא לדפוס: אברהם יבין, תל אביב: הוצאת הקיבוץ המאוחד, 1970.

לקריאה נוספת
------------

* **פרץ אופוצ'ינסקי**, בתוך: ידיעות גנזים, 81 (ניסן תשל"ג), שנה 10 כרך ה: סופרים עברים שנספו בשואה, עמ' 314–318
* פרץ אפאטשינסקי (1895-1943), דף שער בספרייה הלאומית
* דברי אזכרה, בתוך: מלך ניישטט (נוי), חורבן ומרד של יהודי ורשה, תל אביב, תש"ז, עמ' 247–248

קישורים חיצוניים
----------------

* Monika Polit, BEFORE THE WARSAW GHETTO: THE PRE-WAR WRITINGS OF PERETZ OPOCZYNSKI, YIVO 2019 (באנגלית)
* Anna Majchrowska, Najpilniejszy ze wszystkich. Perec Opoczyński (הכי דחוף מכולם. פרץ אופוצ'ינסקי) (בפולנית)

הערות שוליים
------------

1. ↑  כך לפי ידיעות גנזים שבפרק 'לקריאה נוספת', כנראה צ"ל: דאס נייע ווארט.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007298697505171
* BnF: cb11228846h (data)
* The CINII id DB00028346 is not valid.
* GND: 103513655
* ISNI: 0000 0001 1777 0384
* LCCN: n2009042030
* NLP: A25294015
* NTA: 204001986
* RERO: 02-A023677641
* SUDOC: 251559483
* VIAF: 98513298
* WorldCat: lccn-n2009042030

 |
**אריק פרשון** (בצרפתית: **Eric Fréchon**; נולד ב-16 בנובמבר 1963) הוא שף מסעדת לה בריסטול (Le Bristol) בפריז שמחזיקה בשלושה כוכבים במדריך מישלן האדום מאז מרץ 2009.

חייו
----

אריק פרשון נולד בקורבי שבסום, אביו עבד כמנהל מחלקה בחנות כלבו ואמו עבדה בניקוי יבש ואחר-כך ניהלה חנות ספרים. פרשון עבד בתפקידים שונים במטבחים של מסעדות ברואן, במסעדת La Grande Cascade, בלה בריסטול, בטייואן, במלון ביבלוס באנדלוסיה, בלה טור ד'ארז'אן והחל מ-1988 בלז אמבסדור, שם היה סגן-שף ושף. ב-1995 פתח את מסעדת La Verrière d'Eric Fréchon ליד פארק דה בוט שומון בפריז. ב-1999 מונה לשף של מסעדת לה בריסטול ברובע השמיני של פריז. ב-2001 זכה מחדש בכוכב השני במדריך מישלן, אותו איבדה המסעדה ב-1984, במרץ 2009 זכה בשלושה כוכבי מישלן.

ב-1993 זכה בתואר Meilleur Ouvrier de France, ב-6 במרץ 2008 זכה בעיטור לגיון הכבוד מניקולה סרקוזי.

מסעדת לה בריסטול מחזיקה כיום (2011) בשלושה כוכבים במדריך מישלן. המסעדה נכללת במדריך השולחנות הגדולים בעולם.

ביבליוגרפיה
-----------

* Tout ce que vous devez avoir goûté au moins une fois dans votre vie, avec Sylvia Gabet, éd. du Chêne, 2003

* Pot-au-feu au Bristol, Chabrot au morgon de Marcel Lapierre, avec Sébastien Lapaque, éd. Gérard Guy, 2004

* Un chef dans votre cuisine, éd. Solar, 2009 (מסת"ב 978-2-263-04766-4) Liens externes [modifier]

קישורים חיצוניים
----------------

* אריק פרשון, ברשת החברתית טוויטר
* מסעדת לה בריסטול באתר dininginfrance
* האתר של לה בריסטול בפריז
* המסעדה באתר השולחנות הגדולים בעולם
* כנרת רוזנבלום, "מלון 3 כוכבים" (אורכב 28.11.2010 בארכיון Wayback Machine), 12 בנובמבר 2009

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb14521101v (data)
* GND: 1076373275
* ISNI: 0000 0004 0363 5992
* SUDOC: 082329575
* VIAF: 198759924
* WorldCat: viaf-198759924

 |
**בקרה תקציבית** היא פעילות חשבונאית, המתבצעת בעיקר בגופים יצרניים.

התקציב העסקי בחברה יצרנית או בחברה הנותנת שירותים, הוא ביטוי כספי לתוכנית הפעילות שלה לתקופה מוגדרת. המערכת התקציבית משרתת בחברה העסקית את המטרות הבאות: תכנון, תיאום, שליטה על הביצוע, בקרה ופיקוח. בקרת עלות, כחלק מתכנון התקציב, מהווה חלק מניהול תקין ואפקטיבי של הארגון, ותורמת לעמידה ביעדי התכנון, לרווחים גבוהים ותועלת מרבית.

אופן הביצוע
-----------

בקרה מתאפשרת באמצעות ביצוע השוואה תקופתית של הביצוע אל מול התכנון, ומאפשרת לכל הנוגעים בדבר לקבל תמונת מצב כוללת ומפורטת בטווח הקצר. כך ניתן לפקח על מידת העמידה בתוכנית ולתקן את אשר נדרש לשיפור ותיקון. הדו"ח הכספי אשר מתפרסם אחת לשנה אינו מספיק ואינו נותן בידי המנהל כלי לניהול המפעל. השוואה חודשית של התכנון לביצוע מאפשרת בקרה תמחירית שוטפת. כך, כאשר עולה מדו"ח הביצוע החודשי כי קיים צורך בנקיטת אמצעים מתקנים, קיימת שהות מספקת להפעיל אותם ולהשיג שיפור מיידי של התוצאות הרצויות.

תמחור כחלק ממערך הבקרה
----------------------

דיווח התמחיר אף הוא חלק מהבקרה. הדיווח נעשה בעזרת מערכת המחשוב, על ידי השוואת הביצוע אל התכנון, תוך ניתוח הסטיות, אם ישנן כאלה. במערכת הייצור הופכים תשומות לתפוקות באמצעות תהליך הייצור. לבקרת עלויות יעילה יש השפעה על העלות הסופית של המוצרים. הדרישה היא בדרך כלל לספק מוצרים במועד באיכות ובכמות שנקבעה מראש, בעלויות ייצור מינימליות. כפעולה מקדימה נדרש לבצע תכנון יסודי ומעמיק של מרכיבי העלות של המוצרים והשירותים, בהתבסס על הנתונים המופקים ממערכת התמחיר: נתוני העבר של התמחיר הם הבסיס לבניית התקציב העתידי.

תקציב גמיש
----------

תקציב סטטי נערך עבור רמת פעילות אחת בלבד, למשל נפח המכירות. משמעותו היא שהתקציב נערך על סמך ההנחה שהעלויות הקבועות והמשתנות יישארו קבועות בכל רמת הפעילות. עם זאת, בעוד שהעלויות הקבועות עשויות אכן להישאר קבועות, העלויות המשתנות, כהגדרתן, לא יישארו על פי התכנון. רוב הסיכויים כי התפוקה בפועל תהיה שונה מהתפוקה שתוקצבה, לכן יש צורך להגמיש תקציבים כך שישקפו את רמות הפעילות בפועל.
התועלת בבקרה תקציבית גמישה היא ההתגברות על החיסרון העיקרי של תקצוב קבוע, המתעלם משינויים בלתי נמנעים ברמות הפעילות, שינויים המשפיעים על העלויות. כאשר שינויים אלו אינם נלקחים בחשבון נבנית תמונה לא מציאותית ובקרה נאותה אינה אפשרית.